stanford-oval/wikipedia huggingface dataset:
מילטון אייברי
ביוגרפיה

מילטון אייברי נולד ב-1885בכפר קטן בשם סנד בנק במדינת ניו יורק כבנו הרביעי של אב מעבד עורות (בורסקאי). בשנת 1898 עבר עם משפחתו לקונטיקט ולאחר מכן לעיר ניו יורק. הוא עבד מגיל 16 בעבודות קשות במפעלים מקומיים. אהבתו לאמנות ובעיקר לציור הביאה אותו סביב גיל 20 לקחת שיעורי אמנות בהרטפורד, קונטיקט.
ב-1917 החל לעבוד בעבודות ליליות על מנת שיוכל לצייר בבקרים. בשנת 1925 בגיל 40 עבר להתגורר בניו יורק, שם פגש באמנית צעירה בשם סאלי מישל. בשנת 1926 התחתנו בני הזוג. היא עבדה כמפרנסת העיקרית כמאיירת ובכך איפשרה לו להקדיש זמן רב למלאכת הציור. לזוג נולדה בת בשם מארץ' אייברי ב-1932, גם היא ציירת.
לאחר מחלה ממושכת אייברי נפטר בבית החולים מונטיפיורי ברובע הברונקס בניו יורק ב-3 בינואר 1965.הוא נקבר בבית העלמין של האומנים בוודסטוק, מחוז אלסטר, ניו יורק. לאחר מותו אשתו תרמה את כתביו ומאמריו האישיים לארכיון האמנות האמריקאי, מרכז מחקרי של הסמית'סוניאן.
יצירתו

בניו יורק אייברי החל להיוודע לציירים ידועים כמו אדואר וויאר, אנרי מאטיס ופבלו פיקאסו ואז החל לגבש סגנון ציורי מיוחד ומעניין.
עבודתו המוקדמת שילבה גם אלמנטים מהאימפרסיוניזם, הפוביזם והאקספרסיוניזם הגרמני – במיוחד הושפע מהצייר ארנסט לודוויג קירכנר. אך בהמשך שימוש במישורי צבע גדולים שטוחים וחלקים כמעין הפשטה (אמנות שדות הצבע) יהפכו אותו לצייר בעל השפעה ואבן שואבת של המודרניזם והמופשט האמריקאי. למעשה אייברי הקדים את זמנו בציור של שדות צבע והפשטה ציורית.
בניו יורק משפחת אייברי התגוררה בבניין שבו גרו אמנים רבים. בשנים אלו – שנות ה-30 של המאה ה-20, החל להתיידד עם ציירים שהיו צעירים ממנו – מארק רותקו, אדולף גוטליב ובארנט ניומן. הם הרבו לבקר אותו בביתו והיו נוסעים יחדיו לטיולים בקיץ לגלוסטר ולדרום ורמונט הרחק משאון העיר. אייברי הרבה לצייר שם נופים, והחבורה נהגה להתחלק יחדיו בתשלום למודל אותה הרבו לרשום ולצייר.
אייברי כונה כ"פוביסט האמריקאי" ו"כמאטיס האמריקאי" בעיקר בגלל ציורי הנוף בעלי הצבעוניות הלירית והחדשנית שלו. השימוש הפיוטי, הנועז והחדשני שלו ברישום ובצבע, הבדיל אותו מהציור המקובל שהיה בזמנו.
המיליונר האמריקאי רוי נאוברגר נחשף לעבודותיו של אייברי וחשב שהן ראויות להכרת הציבור. נחוש בהחלטה זו, נאוברגר רכש מעל 100 מציוריו של אייברי, אותם השאיל ותרם למוזיאונים נחשבים בכל רחבי העולם. דבר זה הביא לאייברי הכרה מיידית, פרסום והצלחה עולמית.
אוסף פיליפס (אנ') בוושינגטון, היה למוזיאון הראשון שרכש ציורים של אייברי בשנת 1929. מוזיאון זה ערך לו תערוכת יחיד ראשונה ב-1944.
בשנת 1952 ביקר באירופה והחל לייצר עבודות והדפסים בשיטת חיתוך עץ.
באמצע שנות ה-50 של המאה ה-20 החל לצייר בבדים גדולים והתמקד בהרמוניה ויחסי צבע באופן כללי ולא בקשרי הגומלין או יצירת אשליית עומק כגון הציור המערבי הקונבנציונלי. "אני מנסה לבנות תמונה בה צורות, מרחבים וצבעים, יוצרים מערכת יחסים ייחודית, ללא תלות בכל נושא שהוא".
היסטוריונית האמנות ברברה האסקל, אשר פרסמה ביוגרפיה על אייברי בשנת 1982, תיארה את עבודתו כ"שלווה והרמונית" במיוחד את עבודתו המאוחרת, הנעדרת רגשות שליליים.
לדברי הצייר מארק רותקו – "מה השפיע על עבודתו של אייברי? סלון ביתו, סנטרל פארק, משפחתו, החופים וההרים שבהם בילו וציירו, פרות, דגים ציפורים, חבריו ועולמם, שמתוך השפע הזה נולדו בדים גדולי ממדים נטולי הרואיות, ובהם יש ליריות מרתקת אשר מדמים לעיתים את עוצמת המונומנטליות של אמנות מצרים".
העבודות שלו מופיעות באוספים רבים ברחבי ארצות הברית כגון – המוזיאון לאמנות מודרנית בניו יורק, מוזיאון הירשהורן בוושינגטון, מוזיאון המטרופוליטן לאמנות בניו יורק ועוד.
לקריאה נוספת

ביוגרפיה בסמית'סוניאן וציורים
הערות שוליים

↑  Milton Avery – Biography and Legacy, The Art Story
↑  Milton Clark Avery – Biography, The Annex Galleries
| --- | --- |
בקרת זהויות :  NLI: 987007421818905171  BNE: XX1595946  BnF: cb12447941q (data)  CiNii: DA07229360  GND: 119217368  ISNI: 0000 0001 1560 4251  LCCN: n50029949  NLA: 36578410  NTA: 06980768X  RERO: 02-A002953872  RKD: 3071  SNAC: w6bc41gx  SUDOC: 033631093  TePapa: 102  Trove: 1303056  ULAN: 500002713  VIAF: 13554615   WorldCat (עם VIAF): 13554615
מערכות המידע הלווייניות רשטניוב

| --- | --- |


מטה החברה
 נתונים כלליים
 סוג:  חברה חצי ממשלתית
 תקופת הפעילות:  4 ביוני 1959 – הווה (65 שנים)
 חברת אם:  רוסקוסמוס
 מיקום המטה:  Zheleznogorsk 
 קואורדינטות:  56°15′39″N 93°32′03″E﻿ / ﻿56.260762°N 93.534124°E﻿ / 56.260762; 93.534124 
 משרד ראשי:  ז'לזנוגורסק במחוז קרסנויארסק
 ענפי תעשייה:  תעשיית חלל
 מוצרים עיקריים:  לוויינים ומערכות תקשורת
 הכנסות:  34,000,000,000 רובל רוסי 
 רווח:  444,000,000 רובל רוסי 
 מנכ"ל:  ניקולאי טוסטויידוב
 עובדים:  ~8,500
  
 https://www.iss-reshetnev.com
 he
 
מערכת הניווט גלונאס, שפותחה על ידי חברת רשטניוב
חברת מערכות המידע הלווייניות על שם מיכאיל רשטניוב (ברוסית: Информационные спутниковые системы имени академика М. Ф. Решетнёва) היא חברה מובילה לפיתוח לוויינים ברוסיה, האחראית לפיתוח לוויני תקשורת, ניווט וגאודזיה. שני שלישים מכלל הלוויינים הרוסיים הנמצאים בחלל הם מתוצרת החברה. זוהי יצרנית הלוויינים הגדולה ברוסיה והקבלנית הראשית בתוכנית GLONASS. החברה מייצרת, בין היתר, את סדרת לווייני התקשורת אקספרס (Ekspress). החברה נמצאת בז'לזנוגורסק במחוז קרסנויארסק והיא מעסיקה כ־8,500 עובדים.
החברה הוקמה ב־4 ביוני 1959, על פי צו הוועדה הלאומית לטכנולוגיה צבאית, כסניף מס' 2 של המשרד לתכנון ניסויי מספר 1. חלק ממפעלי המשרד שוכנו בעיר קרסנויארסק־26 (כיום ז'לזנוגורסק). בראש הסניף עמד האקדמאי מיכאיל רשטניוב שעסק בפיתוח לווייני חלל. החל משנת 1961 נודע הסניף כמשרד לתכנון ניסויי מספר 10 (ОКБ-10).
בנובמבר 1962 פיתחה החברה לוויינים קטנים בסיוע משרד התכנון מספר 586 של מיכאיל יאנגל והחל מ־1964 החלה בפיתוח משגרי "קוסמוס" ופיתוח לוויינים באותו שם. החברה התפתחה מאז והפכה לאחת מהחברות העיקריות בתעשיית החלל הרוסית.
בשנות ה־90 החברה הופרטה, ובמרץ 2008 היא שינתה את שמה ל"חברת מערכות החלל הלווייניות" כאשר 25% ממניותיה הם בבעלות ישירה של ממשלת רוסיה והיתר נמצא בבעלות חברות ממשלתיות שונות.
פרויקטים

מערכת הניווט הלוויינית גלונאס
לווייני קוסמוס
לוויני התקשורת רדוגה, אקרן, גוריזונט, אקספרס (Ekspress)
לווייני סטרלה
לווייני תקשורת מולניה
הלווין עמוס 5
מייג'ור לייזר

| --- | --- |
 מייג'ור לייזר בהופעה, 2016
מייג'ור לייזר בהופעה, 2016
 מקום הקמה:  לוס אנג'לס 
 תקופת הפעילות:  מ-2008
 סוגה:  מוזיקה אלקטרונית, האוס, רגאיי, דאנסהול, טראפ, סוקה, רוקסטדי
 חברת תקליטים:  Secretly Canadian, Downtown Records, Mad Decent
 majorlazer.com
 פרופיל ב-IMDb
 חברים
 דיפלו וולשי פייר אייפ-דראמס
 חברים לשעבר
 דייוויד טיילור כריסטופר ליקוק סקרית בווי
 
מייג'ור לייזר (באנגלית: Major Lazer) הוא הרכב מוזיקה אלקטרונית אמריקאי המורכב משלישיית הדיג'יים דיפלו, וולשי פייר (אנ') ואייפ-דראמס (אנ'). ההרכב משלב מוזיקה מז'אנרים רבים, ובניהם רגאיי, רגאטון, דאנסהול, סוקה, האוס ומומבהטון. במקור ההרכב נוסד על ידי דיפלו וסוויץ', אבל סוויץ' עזב בשנת 2011.
מייג'ור לייזר פרסמו שלושה אלבומים באורך מלא: Guns Don't Kill People ... Lazers Do בשנת 2009, Free the Universe בשנת 2013 ו-Peace is the Mission בשנת 2015. במרץ 2014 הם הפיצו מיני-אלבום שנקרא Apocalypse Soon, אשר הכיל מחוות קוליות מפארל ויליאמס ושון פול. מייג'ור לייזר גם הפיקו את Reincarnated, אלבום הרגאיי הראשון של "סנופ ליון", אלטר אגו של סנופ דוג.
בשנת 2015 שירם של מייג'ור לייזר, די ג'יי סנייק ומו, "Lean On", הפך לשיר המוזרם ביותר בשירות Spotify, כשעד שנת 2017 זכה למעל 2 מיליארד השמעות. ביוטיוב השיר זכה ל-2.9 מיליארד צפיות והיה השיר התשיעי ברשימת הסרטונים הנצפים ביותר ביוטיוב.
היסטוריה > 2009–2011: Guns Don't Kill People... Lazers Do

במקור ההרכב הוקם על ידי הדיג'יים דיפלו וסוויץ' אשר הכירו במהלך עבודתם עם הראפרית M.I.A.. האלבום הראשון של הצמד Guns Don't Kill People... Lazers Do הופץ ב-16 ביוני 2009 באמצעות דאונטאון רקורדס(אנ'). הוא הוקלט בג'מייקה באולפני טאף גונג. זמרים כמו סאנטיגולד, ויבז קרטל, וורד 21, באסי סיגנל, נינה סקיי, אמנדה בלנק, מר. וגאס, טרבולנס, ואורחים אחרים המשתתפים בשירה באלבום, כמו גם הפקה נוספת מאפרוג'ק וקרוקרס. זה הפרסום הראשון שיצא מהשותפות בין דאונטאון רקורדס ומד דיסנט, חברת תקליטים של דיפלו.
הקליפ של הסינגל הראשון באלבום, "Hold the Line", אשר בוים על ידי אריק וורהיים, הועמד לפרס הווידאו-קליפים של MTV בקטגוריית וידאו פורץ דרך. וורהיים גם ביים את הקליפים לשירים "Pon de Floor", "Keep It Going Louder" ו-"Bubble Butt". הסינגל "Hold the Line" כם היה במשחק הווידאו FIFA 10. בקליפ של השיר "Zumbie" שבאלבום משתתף הקומיקאי האמריקאי אנדי מילונקיס. ביוני 2009, הופיעו מייג'ור לייזר לראשונה על כריכת המגזין The FADER. ב-30 בדצמבר אותה שנה הופיעו מייג'ור לייזר בפסטיבל פולס למוזיקה ואמנויות (לורן, ויקטוריה, אוסטרליה) ובאפריל 2010 הופיעו בפסטיבל המוזיקה קואצ'לה. הם גם הופיעו בפסטיבל המוזיקה פיצ'פורק ביולי 2010 ב-30 במאי 2011.הופיעו בפסטיבל המוזיקה ססקוואץ' ובהמשך אותה שנה הופיעו בפסטיבל אאוטסייד לנדס שבסן פרנסיסקו.
ב-26 במאי 2010 מיקסטייפ עם La Roux אשר נקראת "Lazerproof" הפכה לזמינה להורדה. דיפלו הציג את העטיפה של המיקסטייפ בטוויטפיק שלו. בעטיפה רואים את מייג'ור לייזר בחליפת כסף של וור משין, לצידו אלי ג'קסון מ-La Roux, בחליפתו של איירון מן, ובתחתית מוצג ויפלאש, הנבל מהסרט "איירון מן 2".
ב-20 ביוני 2010, הקבוצה פרסמה מיני-אלבום "Lazers Never Die". הוא הכיל שני שירים חדשים ושלושה רמיקסים, על ידי תום יורק ועוד.
סוויץ' הפיק עבור ביונסה את השיר "Run the World (Girls)" באמצעות סימפול לשיר "Pon de Floor". מייג'ור לייזר גם השתתפו בסינגל, "Look at Where We Are", מתוך הגרסה המורחבת של האלבום In Our Heads של הוט צ'יפ, שהופץ ביוני 2011.
היסטוריה > 2012–2013: Free the Universe

בעבר ההייפ מאן Skerrit Bwoy השתתף בההופעות החיות של מייג'ור לייזר. עם זאת, בשנת 2012 הוא עזב את ההרכב מטעמי דת. באותה שנה החלו מייג'ור לייזר לעבוד עם סנופ דוג על הכנת כמה סינגלים כחלק מפרויקט הרגאיי החדש שלו. יחד עם הפרויקט הגיע אישיות האלטר אגו החדשה שלו, המכונה "סנופ ליון". סוויץ' עזב את המאמץ המשותף בשל "הבדלים יצירתיים" כפי שטען דיפלו. הוא עזב בסוף 2011 והוחלף על ידי הדיג'יים והמפיקים המוזיקליים וולשי פייר וג'יליונר. בספטמבר 2012, הודיעו מייג'ור לייזר כי האלבום הבא שלהם, Free the Universe, יופץ ב-12 במרץ 2013 בלייבל Mad Decent, חברת תקליטים של דיפלו.
מייג'ור לייזר הפיקו באופן חלקי את אלבום הבכורה של הזמרת הבריטית ריטה אורה. מייג'ור לייזר עבד עם נו דאוט על אלבום האולפן השישי שלהם, Push and Shove. מייג'ור לייזר אף משתתפים בשיר הנושא של האלבום, הנקרא באותו השם, יחד עם זמר הרגאיי באסי סיגנל. האלבום הופץ באוגוסט 2012. באוקטובר 2012 מייג'ור לייזר השיקו את סיור הסתיו, עם הופעות באוקלנד, וושינגטון, בוסטון וניו יורק.
בפברואר 2013, מייג'ור לייזר חתמו עם חברת התקליטים העצמאית Secretly Canadian (אנ'). במקביל, הם הודיעו על תאריך ההפצה החדש שלהם, 16 באפריל, לאלבום שלהם Free the Universe. הם גם הודיעו על סיבוב ההופעות Free the Universe 2013, אשר התקיים באביב 2013.
היסטוריה > 2015–2016: Peace is the Mission

ב-8 בפברואר 2015, במהלך טקס פרס גראמי, גילה דיפלו פרטים על האלבום השלישי של מייג'ור לייזר. הוא אישר שבאלבום ישלבו אומנים נוספים ובניהם: אריאנה גרנדה, אלי גולדינג, מאשל מונטנו, Wild Belle ו-Pusha T(אנ'), והוא ייקרא Peace is the Mission.
הסינגל הראשון, "Lean On", אשר יצא ב-2 במרץ 2015, הוא שיתוף פעולה עם המפיק הצרפתי די ג'יי סנייק והזמרת הדנית מו. השיר הוצע תחילה לריהאנה ואחר כך לניקי מינאז' אך שתיהן דחו אותו. עם זאת, מייג'ור לייזר ציינו מאוחר יותר כי אף אחד לא יכול היה לעשות עבודה טובה יותר מאשר MØ. השיר הגיע למקום הרביעי בבילבורד הוט 100 האמריקאי ולמקום השני בטבלה הבריטית. כמו כן הוא הגיע למקום הראשון במספר מדינות נוספות, בהן אוסטרליה, אירלנד, הולנד, מקסיקו, ניו זילנד, פינלנד, דנמרק ושווייץ. השיר אף הפך לשיר המוזרם ביותר בשירות Spotify. השיר זכה לביקורות חיוביות ברחבי העולם והגיע ל-2.1 מיליארד צפיות ביוטיוב, מה שהופך אותו לסרטון התשיעי הנצפה ביותר באתר.
בסינגל השני מתוך האלבום, "Powerful", השתתפו הזמרת והכותבת האנגלייה אלי גולדינג והזמר הג'מייקני טארוס ריילי. הוא הופץ במקביל להפצת האלבום, והוסף לרשימת ההשמעה של תחנת הרדיו BBC 1 ב-21 ביוני 2015 ולעשרת השירים המובילים באוסטרליה ובפולין.
האלבום יצא ב-1 ביוני 2015. בשיאו הוא הגיע למקום 12 בטבלת הבילבורד 200 והוא זכה לתשבחות ממבקרי המוזיקה.
בראיון ב-22 במאי 2015, וולשי פייר הודיע כי אלבום האולפן הרביעי של מייג'ור לייזר ייקרא "Music is the Weapon" והוא יופץ בסוף 2015 או בתחילת 2016. למרות זאת האלבום הופץ רק בשנת 2017. ב-27 בנובמבר 2015, מייג'ור לייזר פרסמו גרסה מחודשת לאלבום האולפן השלישי שלהם "Peace is the Mission", בשם החדש "Peace is the Mission: Extended". הוא הכיל חמישה שירים נוספים, כולל שיתוף פעולה עם דיג'יי האלקטרו-האוס ההולנדי, DJ MOTi, רמיקס של שירם "Light It Up" וגרסת כיסוי לשיר של "Lost" של הזמר פרנק אושן ובו שיתוף פעולה עם MØ.
בדיוק שנה אחרי שהאלבום Peace is the Mission פורסם, מייג'ור לייזר הודיעו על אלבום רמיקסים חדש בשם Peace is the Mission: Remixes. הוא כלל רמיקסים של שירים נבחרים מאלבום האולפן השלישי שלהם, כולל "Lean On", "Powerful", "Be Together", "Night Riders" ו-"Roll the Bass". למייג'ור לייזר היו מעל ל-27 מיליון תגים בשירות הזיהוי המוזיקלי שזאם בשנת 2015. זה, יחד עם הצמד Jack Ü בו דיפלו שותף, הפך את דיפלו לאמן המחופש ביותר בשזאם.
ביולי 2016, יצא לאור שיר בשם "Cold Water", ובו שיתוף פעולה עם הזמרים של MØ וג'סטין ביבר. הוא הגיע למקום השני בבילבורד הוט 100 ולמקום הראשון במדינות נוספות, ביניהן הטבלאות הרשמיות בבריטניה, מה שהפך אותו לסינגל הפופולרי ביותר עד אז. ב-30 בספטמבר 2016, "Believer", שיתוף פעולה עם ההפקה ההולנדית Showtek, הופצה כסינגל השני מהאלבום הבא של מייג'ור לייזר: Music is the Weapon. ב-29 בנובמבר 2016, מייג'ור לייזר פרסמו סינגל נוסף לאלבום בשם "My Number".
היסטוריה > 2017–הווה: Music is the Weapon, Afro beats

בעקבות ההצלחה של הסינגלים "Cold Water" ו-"Believer", יצא הסינגל השלישי שלהם מהאלבום Music is the Weapon אשר נקרא "Run Up".
יצא "Know No Better" שהיה בשיתוף פעולה עם טראביס סקוט וכמילה. יצא השיר "Sua Cara", שהיה בשיתוף שתי הזמרות הברזילאיות אניטה ופבלו ויטאר.
ב-13 בספטמבר הוציאו מייג'ור לייזר שיר בשם "All my life" בשיתוף פעולה עם Burna boy, שיר זה נכנס למיני אלבום חדש בשם "Afro beats". ב-19 בספטמבר הוציאו שיר בשם "Balance pon it" בשיתוף פעולה עם Babes wudmo ו-taranchyla. ב-26 בספטמבר הוציאו מייג'ור לייזר שיר נוסף בשם "Tied up" בשיתוף פעולה עם Mr. Eazy ו-Raye.
ב-17 באוקטובר הוציאו השלושה שיר בשם "Blow that smoke" עם הזמרת ToVelo.
ב-1 ביוני 2019 הוכרז רשמית כי הדי-ג'יי "אייפ-דראמס" יחליף את חבר הצוות ג'יליונר. עם כניסתו של הדי-ג'יי אייפ-דראמס למייג'ור לייזר, ב-19 ביוני 2019, ההרכב הוציאו שיר בשם "Make it hot” בשיתוף עם הזמרת הברזילאית אניטה.
דיסקוגרפיה > אלבומי אולפן

2009: Guns Don't Kill People... Lazers Do
2013: Free the Universe
2015: Peace Is the Mission
2020: Music Is the Weapon
דיסקוגרפיה > אלבומי אוסף

2018: Major Lazer Essentials
דיסקוגרפיה > אלבומי רמיקס

2013: Lazer Strikes Back Vol. 1
2013: Lazer Strikes Back Vol. 2
2013: Lazer Strikes Back Vol. 3
2013: Lazer Strikes Back Vol. 4
דיסקוגרפיה > מיני-אלבומים

2010: Lazers Never Die
2011: Original Don
2014: Apocalypse Soon
2017: Know No Better
2019: Africa Is the Future
2020: Soca Storm
הערות שוליים

↑  David Rishty, Major Lazer & DJ Snake's 'Lean On' Becomes Spotify's Most-Streamed Song of All Time, ‏11 בנובמבר 2015 (באנגלית)
↑  Most Viewed Videos of All Time, A complete ordered list of the Top 500 most viewed videos on YouTube (באנגלית)
↑  BrooklynVegan Staff, Outside Lands 2011 lineup, ‏11 במאי 2011 (באנגלית)
↑  חן פרורדין, ‏למה ריהאנה מעולם לא שרה עם מייג'ור לייזר?, באתר ‏מאקו‏, 9 באוגוסט 2017
↑  מייג'ור לייזר, Major Lazer & DJ Snake - Lean On feat. MØ, באתר יוטיוב, ‏22 במרץ 2015 (באנגלית)
↑  נוי אלוש‏, סטטוספופ 06: דיפלו הוא הכוכב הגדול של התקופה, באתר וואלה, 8 ביוני 2015
↑  דריה טרסוב, מסיבה: הקליפ החדש של מייג'ור לייזר וניקי מינאז', באתר פרוגי, ‏13 באפריל 2017
| --- | --- |
בקרת זהויות :  BnF: cb16649756k (data)  GND: 1034542559  ISNI: 0000 0000 8891 7358  LCCN: no2009108935  MusicBrainz: 75be165a-ad83-4d12-bd28-f589a15c479f  MusicBrainz: c9b78fec-fcd7-4f29-9c88-cb779db41069  NKC: xx0246436  RERO: 02-A023683978  SUDOC: 189161310  VIAF: 129414575   WorldCat (עם VIAF): 129414575 
הקהל נושא את Skerrit Bwoy בהופעה של מייג'ור לייזר, פסטיבל קואצ'לה 2010
וולשי פייר ודיפלו בהופעה של מייג'ור לייזר, הלסינקי 2015
מייג'ור לייזר בפסטיבל Im Park, גרמניה, 2016
מיקי שחר

| --- | --- |
אין תמונה חופשית
 מדינה:  ישראל 
 כינוי:  מיקי
 השכלה:  בית הספר הריאלי העברי בחיפה 
 השתייכות:   צבא הגנה לישראל
 תקופת הפעילות:  1967–1982 (כ־15 שנים)
 דרגה:    אלוף-משנה
 תפקידים בשירות
 מג"ד בחטיבה 656  מפקד חטיבה 399
 פעולות ומבצעים
   מלחמת ההתשה   מלחמת יום הכיפורים   מלחמת לבנון
 עיטורים
   עיטור המופת
 
משה (מיקי) שחר (סווט) הוא קצין צה"ל במילואים בדרגת אלוף-משנה, שכיהן כמפקד חטיבה 399, חטיבת שריון במילואים.
ביוגרפיה

אביו של מיקי, צבי סווט, לחם במסגרת הקומנדו הבריטי, ובפטרול באיטליה עלה על מוקש ואיבד את שתי רגליו. בהמשך לחם בשורות הלח"י נגד הבריטים על אף נכותו, ובמלחמת העצמאות היה קמב"צ בחטיבה 8.
שחר הוא בוגר בית הספר הריאלי והפנימייה הצבאית לפיקוד. עם גיוסו לצה"ל שובץ בחיל השריון, בהמשך עבר קורס קצינים ושימש בשורת תפקידי פיקוד בחיל השריון. במלחמת יום הכיפורים, היה שחר מ"פ בגדוד 599 בחטיבה 421. ב-9 באוקטובר 1973 במהלך הקרבות על רכס חמוטל, נפגע כמה פעמים, אך הוא המשיך להילחם, ולמרות היותו פצוע קשה הצליח לרכז אליו את שרידי הגדוד ולהובילם לנקודת הפינוי - ואז התרחק עם הטנק הבוער וכיבה אותו. לאחר-מכן נע ברגל לנקודת-הפינוי, ושם איבד את הכרתו. על מעשה זה קיבל שחר את עיטור המופת.
בשנים לאחר המלחמה מונה שחר למג"ד טנקים בחטיבה 656. במלחמת לבנון הראשונה פיקד שחר על חטיבה 399, חטיבת שריון במילואים, בין היתר בקרב סולטאן יעקוב. לאחר המלחמה, עקב הביקורת הרבה על חלקו בקרב סולטאן יעקוב, עזב את הארץ, ועבר להתגורר בלוס אנג'לס.
שני אחיו של מיקי, יאיר ורמי, היו גם הם קציני שריון. במלחמת יום הכיפורים, נהרג יאיר, שהיה מפקד פלוגה בגדוד 77. לאחר מותו, הוענק לו על פועלו בקרב עיטור המופת. רמי, האח השני, נפצע קשה במהלך הקרבות.
הערות שוליים

↑  צבי סווט שחר בעמותה להנחלת מורשת הלח"י
↑  משה שחר (סווט), באתר "בהשקט ובבטחה".
↑  יואב לימור, היינו שלושה, באתר ישראל היום, 3 באוקטובר 2019.
↑  משה סווט שחר, באתר הגבורה
מכתשית יבשה

| --- | --- |
 תחום:  רפואת שיניים 
 קישורים ומאגרי מידע
 MeSH:  D004368
 סיווגים
 ICD-11:  DA06.1 
 
מכתשית יבשה היא בעיה רפואית קלה המתרחשת בלסת לאחר עקירת שן. מהות הבעיה היא אי הגלדה והיסגרות רגילה של מכתש העקירה, ולעיתים כתוצאה מכך גם זיהומים במקום. מצב מכתשית יבשה מלווה בכאב עז אשר לעיתים מוקרן לכיוון אזורים שונים בפנים (בהתאם למיקום השן ולפריסת העצבים).
רקע

בתהליך ריפוי בריא של עקירת שן, מתפרק קריש דם אשר נוצר בתוך מכתש העקירה כתוצאה מדימום בזמן העקירה, ויוצר תשתית לרקמת העצם והחניכיים אשר ימלאו את החלל שנוצר כתוצאה מהפעולה הכירורגית. לעיתים מסיבות שונות כגון צחצוח שיניים או  שטיפת מקום העקירה בזמן הסמוך לעקירה, לא נוצר קריש דם בתחתית חלל העקירה, והדבר מביא לחשיפת עצם החניכיים, לכניסת מזהמים שונים אל חלל העקירה, ולהאטה משמעותית בקצב היסתמות החור, בשל מחסור בתשתית דם הנחוצה לכך. עצבוב צפוף יחסית של האזור גורם לתחושת הכאב העז.
טיפול בתופעה בצורה אקטיבית לא קיים, ויש להמתין ימים עד שבועות עד היסתמות החור. בזמן ההחלמה יש לשמור לבל יזדהם הפצע וכן ניתן להקל על הכאב בעזרת משככי כאבים.
אופציה נוספת להקלה בכאב היא טיפול רפואי בו מנקים את המכתשית מחיידקים ומזון ושמים גזה (פד) עם חומרי הרגעה על האזור על מנת למנוע כאב חד ועוצמתי מן העצב.
הטיפול נעשה ע״י רופא מוסמך.
ערך זה הוא קצרמרבנושא רפואה. אתם מוזמנים לתרום לוויקיפדיה ו.
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
מיכאילו לומונוסוב (לוויין)

| --- | --- |

 מידע כללי
 מפעיל:  אוניברסיטת מוסקבה 
 יצרן:  אוניברסיטת מוסקבה 
 תאריך שיגור:  28 באפריל 2016 
 משגר:  סויוז 2.1a 
 אתר שיגור:  Vostochny Cosmodrome Site 1S 
 lomonosov.sinp.msu.ru/en/
 משימה
 מסלול:  מסלול מסונכרן-שמש 
 משך המשימה הכולל:  28 באפריל 2016 – הווה (8 שנים) 
 מידע טכני
 משקל:  450 ק"ג 
 קישורים חיצוניים
 מספר קטלוג לוויינים:  41464
 מאגר המידע הלאומי:  2016-026A
 
מיכאיל לומונוסוב (MVL-300, או מיכאילו, או יותר נפוץ לומונוסוב) הוא לוויין המופעל על ידי אוניברסיטת מוסקבה שנקרא על שם מיכאיל לומונוסוב.
משימה

מטרת המשימה היא תצפית של התפרצויות קרני גמא, קרניים קוסמיות בעלות אנרגיה גבוהה ותופעות חולפות באטמוספירה העליונה של כדור הארץ.
שיגור

שיגור המשימה תוכנן בתחילה לשנת 2011 כאשר צוין 300 שנה ליום הולדתו של מיכאיל לומונוסוב. לאחר מספר דחיות המשימה שוגרה לבסוף ב-28 באפריל 2016 מ-קוסמודרום ווסטוצ'ני על ידי רכב השיגור סויוז 2.1a.
שיגור > מטען מדעי

הרכיב מצוידת בשבעה מכשירים מדעיים:
מערכת מעקב אולטרה סגול (TUS) תוכננה למדידת אור הקרינה המוקרן על ידי EAS (מקלחות אוויר נרחבות) של קרניים קוסמיות אולטרה גבוהות (UHECR) באטמוספירה של כדור הארץ וכן עבור מחקרים חולפים בטווח אולטרה סגול. זה היה המכשיר הראשון מבוסס החלל שהוקדש לתופעות אלו. פרויקט TUS החל בשנת 2001.
בלוק לגילוי קרני רנטגן וקרינת גמא (BDRG) מיועד לאיתור וניטור התפרצויות קרני גמא ולהפקת אות טריגר למצלמות מדגם ShOK;
UFFO מורכב מצילום רנטגן ו-10 ס"מ טלסקופי אולטרה סגול המיועדים לחקר התפרצויות קרני גמא;
מצלמות אופטיות של שדה ראייה סופר רחב (ShOK) כזוג מצלמות אופטיות רחבות שדה, שמטרתן העיקרית היא זיהוי מיידי של הקרינה האופטית של התפרצויות קרני גמא לאחר קבלת אותות טריגר מ־BDRG;
דוסימטר של אלקטרונים, פרוטונים ונייטרונים (DEPRON) מודד מינונים וספקטרום נספגים של אלקטרונים, פרוטונים, נייטרונים וגרעינים כבדים;
פסד אלקטרונים ושדות חוקרים עבור לומונוסוב (Elfin-L) כוללים גלאי החלקיקים האנרגטיים עבור אלקטרונים (EPDE), אנרגטיים, פרוטונים גלאי יונים (EPDI) ושטף שער מגנטומטר (FGM). מטרותיו העיקריות הן חקר חלקיקים אנרגטיים במגנטוספירה של כדור הארץ;
IMISS-1 הוא מכשיר המיועד לבדיקת מודולים אינרציאליים מיקרו-אלקטרומכניים.
סוף המשימה

טלסקופ TUS בלוויין לומונוסוב הפסיק את איסוף הנתונים בסוף 2017.
עד ל-14 בינואר 2019, הבעיות לא נפתרו וכל הציוד המדעי של הלוויין כבוי. ניסיונות התיקון נמשכו (חלק מהמערכות של הלוויין הגיבו, הבעיה הייתה במערכות מטען מדעיות). לפני שנכנע לקשיים הללו, הלוויין פעל במשך שנה וחצי למטרה המיועדת לו. עם כישלון הלוויין לומונוסוב וסיום המשימה של הספקטר-R ב-30 במאי 2019, תוכנית החלל הרוסית איבדה את שני הלוויינים המדעיים שלה עד לשיגור ספקטר-RG ביולי 2019.
הערות שוליים

↑  "Soyuz prepared for first flight from Siberian cosmodrome". Spaceflight Now. נבדק ב-21 במרץ 2016. {{cite web}}:  (עזרה)
↑  "Soyuz prepared for first flight from Siberian cosmodrome". Spaceflight Now. נבדק ב-21 במרץ 2016. {{cite web}}:  (עזרה)
↑  "Садовничий: спутник "Михайло Ломоносов" будет запущен в 2011 году" ["Mihailo Lomonosov" satellite to be launched in 2011]. Ria Novosti (ברוסית). 26 בינואר 2010. נבדק ב-5 בפברואר 2017. {{cite news}}:  (עזרה)
↑  "Первый пуск с Восточного прошёл успешно!" [The first launch from the East has been successful!] (ברוסית). Roscosmos. 28 באפריל 2016. נבדק ב-2017-02-05. {{cite news}}:  (עזרה)
↑  "MVL-300 (Mikhailo Lomonosov)". Gunter's Space Page. נבדק ב-21 במרץ 2016. {{cite web}}:  (עזרה)
↑  Khrenov, B.A.; Garipov, G.K.; Kaznacheeva, M.A.; Klimov, P.A.; Panasyuk, M.I.; Petrov, V.L.; Sharakin, S.A.; Shirokov, A.V.; Yashin, I.V. (2020). "An extensive-air-shower-like event registered with the TUS orbital detector". Journal of Cosmology and Astroparticle Physics. 2020 (3): 033. arXiv:1907.06028. Bibcode:2020JCAP...03..033K. doi:10.1088/1475-7516/2020/03/033.
מומחה

מומחה הוא אדם אשר קנה ידע רב בתחום ספציפי, המקנה לו יכולת הסקת מסקנות ופתרון בעיות מורכבות בתחום התמחותו. מומחים אינם בהכרח טובים מן הממוצע בתכונות מולדות כלליות כמו זיכרון, או IQ.
חקר המומחיות הוא שדה מחקר בתחום של פסיכולוגיה קוגניטיבית, החוקר את התהליכים ההופכים אדם למומחה. מחוץ למחקר הפסיכולוגי, המונח לרוב מציין אדם אשר רכש מספיק ידע (ולעיתים יש צורך שיעמוד בדרישות נוספות) כדי לעבור רף מסוים, אשר מספק לו הכרה על ידי החברה במומחיותו. המומחיות מציינת כי הוא מקור אמין להיסמך עליו וללמוד ממנו. כמו כן, לרוב בשל ההכרה יזכה המומחה להרשאות אשר אינן ניתנות לאנשים ללא מומחיות בתחום. המומחה יוכל להתמנות לתפקידים המצריכים מיומנות גבוהה וניסיון רב 
בתחום מומחיותו.
תהליכי חשיבה

אחת השאלות הבסיסיות העומדות בשדה המחקר של מומחיות היא מה שונה בדרך החשיבה של מומחים אשר מקנה להם את יכולות ההסקה ופתרון הבעיות המאפיינות אותם. לרוב שאלה זו מחולקת לתתי תחומים לפי סוג החשיבה הנדרש בהם. אך ללא קשר לתוכן ישנם כמה מאפיינים כללים שנמצאו במגוון רחב של מחקרים על מומחיות: פתרון המומחה נסמך על הגדרת הבעיה מחדש לפי עקרונות כלליים, על מידע רב וזמין לשליפה ועל תבניות פעולה אוטומטיות הממרכזות את המומחה למידע הרלוונטי הנקראות סכמות פעולה. כמו כן מומחים לא רק יודעים איך לפתור בעיות ולהשתמש בעקרונות אלא הם גם מבינים מדוע פותרים בעזרת העקרונות הללו, והבנה זו נותנת להם יכולת גמישות גבוהה, והחלה של סט העקרונות על בעיות מסוג שמעולם לא ראו. זאת בניגוד למתמחים אשר כאשר הם נתקלים בשאלה מסוג שונה מהשאלות שהם היו רגילים להיתקל בעבר הם מתקשים נורא בפתרון.